विधानसभा में मोबाइल से वीडियो बनाने का मामला गूंजा, जांच सौंपी
जयपुर| विधानसभामें मंगलवार शाम छह बजे रानीवाड़ा से विधायक नारायणसिंह देवल पर कार्यवाही के दौरान मोबाइल से फोटो वीडियो बनाने का आरोप लगा। मामला गर्मा गया तो संसदीय कार्य मंत्री ने सफाई देने का प्रयास किया, लेकिन उपाध्यक्ष राव राजेंद्रसिंह ने इसे बहुत गंभीर बताते हुए कांग्रेस के सचेतक और संसदीय कार्य मंत्री राजेंद्र राठौड़ को मोबाइल जांच सीसीटीवी फुटेज देखकर रिपोर्ट देने के आदेश दिए। नगरपालिका संशोधन विधेयक 2017 पर बहस के दौरान बानसूर से कांग्रेस विधायक शकुंतला रावत अचानक खड़ी हुई और बोली, उपाध्यक्ष क्या सदन में मोबाइल का प्रयोग करना, फोटो खींचना और वीडियो बनाने की अनुमति है क्या? मुझे जवाब दें, अभी एक सदस्य अपने मोबाइल से वीडियो बना रहे हैं।
यहसुनते ही उपाध्यक्ष खड़े हो गए और पूछा, कौन है ऐसा विधायक? कोईनहीं बोला, सदन में सन्नाटा छाया तो वे बोले.. बता दीजिए नहीं तो सीसीटीवी फुटेज से अभी मालूम कर लेता हूं। इस पर राजेंद्र राठौड़ बोले.. रावत झूठे इलजाम लगा रही है। बताओ कौन है? इस पर रावत बोली.. वे देखो.. अपने मोबाइल से हटा रहे हैं। विधायकों ने देवल की तरफ देखा तो देवल चुपके से मोबाइल से कुछ हटा रहे थे। इस पर उपाध्यक्ष बोले तीन साल बाद भी विधायकों को सदन के नियम पता नहीं होना शर्म की बात है। यह सुन सत्ता पक्ष की तरफ से कोई बोला.. रावत की नजर देवल पर ही क्यों थी उपाध्यक्ष जी। कांग्रेस के सचेतक गोविंदसिंह डोटासरा और संसदीय कार्य मंत्री मिलकर सीसीटीवी फुटेज जांचें और जांच करें इस मामले की।
hin_Deva hin_Deva hin_Deva